Diari Oficial de la Generalitat Valenciana


Sumari del DOGV 6262, del 07-05-2010 (2010/4750)

RESOLUCIÓ d'1 de març de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa i l'aprovació del projecte d'execució per a l'ampliació de la subestació transformadora de 220/66/20 kV, denominada ST Santa Pola, ubicada en el terme municipal de Santa Pola, en la part de la xarxa de transport d'energia elèctrica. Expedient ATRCCT/2008/212/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4750


Data del document
:   01-03-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de març de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa i l'aprovació del projecte d'execució per a l'ampliació de la subestació transformadora de 220/66/20 kV, denominada ST Santa Pola, ubicada en el terme municipal de Santa Pola, en la part de la xarxa de transport d'energia elèctrica. Expedient ATRCCT/2008/212/03. [2010/4750]  
Vist l'escrit presentat per Red Eléctrica de España, SAU, domiciliada a l'efecte de notificacions a l'avinguda Manoteras, 20, 28729 Madrid, amb data 15 d'octubre de 2008, davant del Servici Territorial d'Energia d'Alacant, pel qual se sol·licita la concessió de l'autorització administrativa i l'aprovació del projecte d'execució per a l'ampliació de la subestació transformadora de 220/66/20 kV, denominada ST Santa Pola, ubicada en la parcel·la 397 del polígon 5 del cadastre de rústica de Santa Pola, a l'altura del km 15,1 de la carretera Alacant-Cartagena, en el terme municipal de Santa Pola, província d'Alacant. (ATRCCT/2008/212/03).  
Al mencionat escrit, s'adjunta el projecte tècnic de l'esmentada instal·lació, firmat pel tècnic competent i visat pel col·legi oficial corresponent amb data 4 d'abril de 2008.  
Vist que, d'acord amb el que establix l'article 36.3 de la Llei 54/1997 de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica, que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, l'informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.   
A l'efecte, amb data 30 de gener de 2009 consta l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació de la subestació a 220/66/20 kV de Santa Pola, en la província d'Alacant, considerant que es tracta d'una instal·lació de transport secundari de titularitat del Gestor de la Xarxa de Transport pel que fa a les cel·les de 220 kV.  
Vist que figura en l'expedient l'informe de 21 de juliol de 2008, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, en el qual es determina l'amplitud i el nivell de detall que ha de tindre l'estudi d'impacte ambiental del projecte.  
Vist que la sol·licitud va ser exposada a la corresponent informació pública de conformitat amb la Llei 54/1997, de 27 de novembre, del Sector Elèctric, modificada per la Llei 17/2007, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat, així com en el Decret 32/2006, de 10 de març, del Consell de la Generalitat, pel qual es modifica el Decret 162/90, de 15 d'octubre, pel qual s'aprova el reglament per a l'execució de la Llei 2/1989, de 3 de març, de la Generalitat d'Impacte Ambiental, per mitjà d'anunci en el Butlletí Oficial de la Província d'Alacant de 25 de febrer de 2009 i en el Diari Oficial de la Comunitat Valenciana de 25 de març de 2009.  
D'acord amb la documentació que està en l'expedient, no s'han presentat al·legacions a la mencionada sol·licitud.  
Vist que, de conformitat al que establix l'article 9 del Reial Decret Legislatiu 1/2008, d'11 de gener, s'ha procedit a emetre la consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Vist que, de conformitat amb el mencionat Decret 88/2005, es va traslladar a l'Ajuntament de Santa Pola la separata del projecte de la instal·lació sol·licitada ja que afecta béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o l'oposició, i simultàniament es va traslladar al referit Ajuntament i d'acord amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, pel qual se sol·licita l'informe sobre l'adaptació del projecte al planejament urbanístic que siga d'aplicació.  
No figura en l'expedient contestació per part del mencionat Ajuntament de Santa Pola.  
Queda constància en l'expedient de la contestació de 9 de desembre de 2009, de l'Ajuntament de Santa Pola, al requeriment efectuat per la Conselleria de Medi Ambient, Aigua, Urbanisme i Habitatge, al qual s'adjunta l'informe com a consideració a tindre en compte en l'aprovació del projecte d'execució de la instal·lació elèctrica per a l'ampliació de la ST Santa Pola, amb la indicació: a) Que la línia de 220 kV haurà de ser soterrada des de l'entrada en el terme municipal de Santa Pola i procedent de Salades (Torrellano). b) Que en el supòsit de variació de l'accés amb la carretera N-332 hauran d'aportar la corresponent autorització i c) Que serà necessària la corresponent llicència d'execució i totes les altres que siguen necessàries per les característiques de la instal·lació.  
Vist que, d'acord amb el que establix el referit Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament al següent:  
- Servici Territorial d'Alacant de Planificació i Ordenació Territorial de la Conselleria de Medi Ambient, Aigua, Urbanisme i Habitatge, que has remés l'informe favorable sobre la compatibilitat urbanística i territorial, i s'indica que la parcel·la on pretén dur-se a terme l'ampliació de la instal·lació no es troba afectada per cap pla d'acció territorial que se li aplique i tampoc no afecta cap espai protegit per raons mediambientals.  
El mencionat informe va ser remés a l'empresa sol·licitant i acceptat per esta.  
Vist l'informe tècnic favorable emés pel Servici Territorial d'Energia d'Alacant i remissió de l'expedient.  
Atés que, amb data 1 d'octubre de 2009 la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va formular la Declaració d'Impacte Ambiental, en la qual s'estima acceptable només als efectes ambientals el projecte d'ampliació de la subestació transformadora 220/66/20 kV, denominada ST Santa Pola, segons el que establix el projecte, l'estudi d'impacte ambiental i la resta de documentació que està en l'expedient i amb les condicions que s'arrepleguen en la part dispositiva de la present resolució.  
Atés que, d'acord amb la documentació que està en l'expedient, l'ampliació sol·licitada s'executarà en els terrenys ocupats per les instal·lacions actuals de la ST Santa Pola, ubicada a l'altura del km 15,1 de la carretera Alacant-Cartagena, en el terme municipal de Santa Pola, província d'Alacant.  
Atés que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de xarxes de transport elèctriques.  
Atés que, d'acord amb el projecte presentat, la finalitat de l'ampliació sol·licitada és la cobertura de la demanda elèctrica existent, corresponent a l'augment vegetatiu de consums i les previsions de nous subministraments per actuacions residencials en esta zona i el seu entorn, i així poder garantir en el mitjà termini i en el llarg termini, la continuïtat i la qualitat del servici elèctric.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Eléctrica de España, SAU, l'autorització administrativa per a l'ampliació de la subestació transformadora de 220/66/20 kV, denominada ST Santa Pola, ubicada en la parcel·la 397 del polígon 5 del cadastre de rústica de Santa Pola, a l'altura del km 15,1 de la carretera Alacant-Cartagena, en el terme municipal de Santa Pola, província d'Alacant, respecte les instal·lacions de transport d'energia elèctrica i les característiques principals de les quals són:  
- Sistema elèctric de 220 kV:  
Nou sistema d'interior (tipus GIS), amb aïllament en hexafluorur de sofre (SF6), ubicat en edifici, amb un esquema de doble barra i compost per huit posicions: dos posicions de línia (línia Saladas 1 (L-1) i línia Saladas 2 (L-3)); quatre posicions de transformador: T-1, T-2, T3 i T-4 (una futura, equipada); una posició d'enllaç de barres; i una posició de mesurament.  
Es deixa l'espai necessari en l'edifici per a la futura instal·lació d'altres dos posicions de línia.  
- Un edifici prefabricat de formigó armat on s'ubicarà el sistema de 220 kV i l'equipament per al control, protecció, comunicació i alimentació en baixa tensió.  
- Pressupost total: 4.014.368,54 euros.  
Segon  
Aprovar el projecte d'execució per a l'ampliació de la subestació mencionada en el punt primer de la present resolució, firmat pel tècnic competent i visat pel col·legi oficial corresponent de 4 d'abril de 2008.  
La present resolució està sotmesa a les condicions següents:  
a) El seu atorgament es realitza sense perjuí de les concessions i les autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El termini previst per a l'execució de les instal·lacions és de vint mesos comptadors a partir de la notificació de la present resolució. No obstant això, amb anterioritat a l'acabament del mencionat termini, Red Eléctrica de España, SAU, podrà sol·licitar una ampliació d'esta per mitjà de sol·licitud motivada davant d'esta Direcció General d'Energia.   
e) El titular donarà compte de l'acabament terminació de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, que acredite que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Condicions d'orde mediambiental arreplegades en la Declaració d'Impacte Ambiental d'1 d'octubre de 2009.  
1. Durant les obres, es tindran en compte les previsions en matèria de prevenció d'incendis forestals contingudes en el Decret 7/2004, de 23 de gener.  
2. L'aparició de jaciments arqueològics o paleontològics durant l'obres determinarà l'obligació de suspendre els treballs, delimitar el perímetre d'afecció i notificar-ho immediatament a la Conselleria de Cultura i Esport.  
3. Les operacions de maneig del gas SF6 es realitzaran per mitjà d'equips que impedisquen l'emissió lliure del gas a l'atmosfera.  
4. A la posada en marxa de la instal·lació, es realitzarà una auditoria acústica a l'efecte de comprovar que no es transmeten a l'entorn de la parcel·la nivells sonors superiors als establits en la legislació en matèria de contaminació acústica, i s'incorporaran els resultats al Programa de Vigilància Ambiental.  
5. Les emissions de camps electromagnètics derivades del funcionament de la subestació transformadora es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic.  
6. Les accions incloses en el Programa de Vigilància Ambiental, així com l'adopció de les condicions exposades, s'hauran de documentar, a l'efecte d'acreditar l'adopció i l'execució de les mesures preventives i correctores propostes i la comprovació de la seua eficàcia.  
7. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 1 de març de 2010.- El director general d'Energia: Antonio Cejalvo Lapeña.